Hassan al-Turabi

Hassan al-Turabi (født ca. 1932 i Kassala i Sudan, død 5. mars 2016 i Khartoum) var en religiøs og islamistisk politisk leder i Sudan. Han betraktes som en av dem som bevirket institusjonalisingen av sharia i Sudan (den nordlige delen av det tidligere Sudan).

 Liv og virke 
Hassan al-Turabi tok doktorgrad i juss ved Sorbonne i Frankrike. Han var leder for National Islamic Front.

I juni 1989 brakte et statskupp National Islamic Front til makten, og al-Turabi fikk mer innflytelse. På 1990-tallet ble han ansett som Sudans reelle leder. I 1994 ble en rapport fra Human Rights Watch publisert som fastslo at den sudanske regjeringen praktiserte utbredt og systematisk tortur av politiske fanger. Ikke-muslimske kvinner ble voldtatt, barna ble tatt fra dem og menns testikler ble knust og brent med sigaretter og elektrisk strøm.

I mars 1996 ble nasjonale valg avholdt for første gang siden statskuppet i 1989, og al-Turabi ble valgt til et sete i den sudanske nasjonalforsamlingen. Etter krangler og politisk rivalisering med den sittende presidenten Omar al-Bashir i 1999, ble Al-Turabi fengslet. Han ble løslatt i oktober 2003. Han ble fengslet igjen i mars 2004, og løslatt i juni 2005. I 2004 ble det funnet en forbindelse mellom al-Turabi og en islamistisk opprørsgruppe som var involvert i Darfur-konflikten. Al-Turabi har benektet disse påstandene.

I 2006 skapte al-Turabi internasjonale overskrifter da han utstedte en fatwa som tillater muslimske kvinner å gifte seg med ikke-muslimske menn. Dette hadde tidligere vært strengt forbudt, og skapte spetakkel i den muslimske verden.

 Referanser 

 Eksterne lenker 
 Sudan Update's entry on the National Islamic Front
 Sudanese opposition leader arrested over 'coup plot' , The Guardian
 Sudan Islamist leader Turabi free, BBC
 Chapter 2 of 9/11 National Commission on Terrorist Attacks Upon the United States, al-Turabi omtales i avsnitt 2.3

Kategori:Sudanske politikere
Kategori:Personer fra Kassala State